№7 Негізгі құралдарды пайдалануды талдау 

1.Кәсіпорынның негізгі өндіріс құралдарымен қамтамасыз етілуін талдау
Негізгі құралдар көптеген өндіріс құралдары бойынша пайдаланылады, қасиеті мен нысанын сақтай отырып, жанама түрде тозады, өзінің құнын жаңадан жасалған өнімге біртіндеп көшіреді. 
Негізгі құралдарға ұйымның қозғалмайтын мүлік, жер учаскелері,үйлер мен ғимараттар, өткізгіш тетіктер, машиналар мен жабдықтар, өлшеуіш және реттеуіш аспаптары, есептеуіш машиналар мен техникалары және олардың бағдарламалық құралдары, көлік тасмалдау құралдары, аспаптар, өндірістік және шаруашылык кұрал-саймандары, өнім және жұмыс малдары, көп жылдық өсімдіктер, шаруашылықтың ішкі жолы тағы да басқаларын жатқызамыз.
Өндіріс процесіне қатысу сипатына қарай негізгі құралдар былайша бөлінеді: өндірістік - бұл өндірістік процесске тікелей қатысатын немесе өндірістің негізін құрайтын негізгі құралдар. Өндірістік емес - бұл тұтыну мақсатындағы негізгі құралдар. Олар өндіріс үдерісіне қатыспайды, ол ұжымның мәдени тұрмыстық қажеттілігін қамтамасыз етуге арналған.
Ұйым қызметін талдауда негізгі құралды талдауға ерекше мән беріледі. Өнеркәсіптік кәсіпорындарда өнім өндірісі көлемін арттырудың маңызды факторларының бірі болып оны қажетті мөлшерде және ассортиментте негізгі құралдармен қамтамасыз ету және оларды тиімді пайдалану болып табылады. 
Негізгі құралдарды талдау міндеттеріне келесілер жатады: 
- кәсіпорынның және оның құрылымдық бөлімшелерінің негізгі құралдармен қамтамасыз етілуін және жалпы мен жеке көрсеткіштер бойынша олардың пайдалану денгейін анықтау; 
- олардың деңгейінің өзгеру себептерін айқындау; 
- негізгі құралдарды пайдалану дәрежесіне өнім өндіру көлемінің және басқа да көрсеткіштердің сезімталдығын бағалау: 
- кәсіпорынның және жабдықтың өндірістік қуаттылығының пайдалану дәрежесін зерттеу; 
- негізгі құралдарды пайдалану тиімділігін арттыру резервтерін анықтау.
Негізгі құралдарды талдаудың ақпарат көздеріне жататындар: 
- Кәсіпорынның бизнес-жоспары; 
- Техникалық даму жоспары; 
- Нысан №1 «Бухгалтерлік баланс»; 
- Нысан №5 «Балансқа қосымша» («Негізгі құралдар» бөлімі); 
- «Негізгі құралдардың болуы және қозғалысы туралы есептілік»; 
- «Өндірістік қуаттылық балансы», негізгі құралдарды қайта бағалау бойынша мәліметтер, негізгі құралдардың есебінің инвентарлық карточкасы, жоба-сметалык және техникалық құжаттама және тағы басқалары. 

Негізгі құралдарды талдау көбінесе олардың көлемін, динамика мен құрылымын зерттеуден басталады. 
     Бухгалтерлік есеп деректері бойынша негізгі өндірістік қорлардың қозғалысы мен техникалық жай-күйін талдау үшін келесі көрсеткіштер есептеледі: 
1. Жаңарту коэффициенті (Кж).  Жыл аяғындағы жалпы барлық негізгі құралдар құнындағы жаңа құралдардың үлесін сипаттайды:
2. Негізгі құралдарды жаңарту мерзімі
3. Шығу коэффициенті
4. Өсімше коэффициенті
5. Тозу коэффициенті
6. Жарамдылық коэффициенті
7. Амортизацияның жинақталу коэффициенті
8. Мүлікті нақты құн коэффициенті
Бұл көрсеткіштердің есептеу формуласы презентацияда көрсетілген. 
Кәсіпорынның негізгі өндірістік қорлармен қамтамасыз етілу деңгейін сипаттайтын жалпылама көрсеткіштерге  қормен жарақтандыру  және еңбектің техникалық қарулануы болып табылады. 

2. Негізгі құралдарды пайдаланудың қарқындылығы мен тиімділігін талдау
Негізгі құралдардың пайдалану тиімділігін сипаттайтын көрсеткіштерге келесі көрсеткіштерді жатқызуга болады: 
1. Қор рентабельділігі (пайданың негізгі құралдардың орташа жылдық құнына қатынасы); 
2. Негізгі қорлардың қор қайтарымы - (өндірілген өнім құнының негізгі өндірістік қорлардың орташа жылдық құнына қатынасы); 
3. Негізгі қорлардың белсенді бөлігінің қор қайтарымы - өндірілген өнім құнының негізгі құралдардың белсенді бөлігінің орташа жылдық құнына қатынасы); 
4. Қор сыйымдылығы  - негізгі өндірістік қорлардың орташа жылдық құнының есепті кезеңде өндірілген өнімнің құнына қатынасы). 

3. Кәсіпорынның өндірістік қуатын пайдалануды талдау
 Кәсіпорынның өндірістік қуаттылығы - өндірілген ресурстардың нақты көлемімен және техниканың, технологияның және өндірісті ұйымдастырудың қол жеткізілген деңгейімен мүмкін болатын өнімді шығару. 
  Өндірістік қуаттарды пайдалану дәрежесі келесі көрсеткіштермен сипатталады:   Жалпы коэффициент, Қарқынды жүктеу коэффициенті, Экстенсивті жүктеу коэффициенті. 



Өндірістік қуаттылықты пайдалануды талдау: 
· Нақты және жоспарлы күнтізбелік қорды салыстыру- жабдықты пайдалануға беру жөніндегі жоспардың саны мен мерзімі бойынша орындалу дәрежесін белгілеуге мүмкіндік береді.
· Күнтізбелік және режимдік күнтізбелік қорларды салыстыру - жабдықты жақсы пайдалану мүмкіндіктерін анықтауға мүмкіндік береді.
· Режим мен жоспарлы күнтізбелік қорларды салыстыру - жөндеу уақытын қысқарту арқылы уақыт резервтерін орнатуға мүмкіндік береді. 

 Жабдықтың жұмыс уақытын пайдалануды сипаттау үшін келесі көрсеткіштер қолданылады:
· Күнтізбелік уақыт қорын пайдалану коэффициенті: 
· Режимдік уақытты пайдалану коэффициенті: 
· Жоспарланған уақытты пайдалану коэффициенті: 
· Күнтізбелік қордағы үзілістердің үлес салмағы.
